**RÁMCOVÁ DOHODA**

**na poskytnutie služby**

uzatvorená v zmysle ustanovení **§ 269 ods. 2 nasl. zákona č. 513/1991 Zb.** Obchodný zákonník v znení neskorších predpisov v spojení s ustanoveniami **zákona č. 343/2015 Z.z.** o verejnom obstarávaní o zmene a doplnení niektorých zákonov v znení neskorších predpisov (ďalej len „rámcová dohoda“)

**Článok I.**

**Zmluvné strany**

**Objednávateľ:**  Mestská časť Bratislava-Petržalka

 Kutlíkova 17, 852 12 Bratislava V.

Zastúpená: Ján Hrčka, starosta

IČO: 00 603 201

DIČ: 2020936643

Bankové spojenie: Prima Banka Slovensko, a.s.

IBAN: SK41 5600 0000 0018 0059 9001

(ďalej len „objednávateľ“)

a

**Poskytovateľ**

So sídlom:

Zastúpený:

IČO:

IČ DPH:

Bankové spojenie:

IBAN:

Zapísaný v Obchodnom registri:

(ďalej len „poskytovateľ“)

**Preambula**

Táto rámcová dohoda sa uzatvára ako výsledok verejného obstarávania podľa zákona č. 343/2015 Z.z. o verejnom obstarávaní a o zmene a doplnení niektorých zákonov.

**Článok II.**

**Predmet rámcovej dohody**

2.1 Predmetom plnenia je pristavenie veľkokapacitných kontajnerov (ďalej len „kontajner“ alebo „kontajnery“) na vybraných miestach v mestskej časti Bratislava-Petržalka na základe potvrdených objednávok podľa čl. IV tejto rámcovej dohody, v predpokladanom rozsahu podľa harmonogramu, ktorý tvorí prílohu tejto rámcovej dohody; (ďalej len „harmonogram“) a ich odvoz a likvidácia vyzbieraného odpadu v súlade so zákonom č. 79/2015 Z. z. o odpadoch a o zmene a doplnení niektorých zákonov, (ďalej len „zákon o odpadoch“), za podmienok bližšie špecifikovaných v tejto rámcovej dohode.

2.2 Predmetom rámcovej dohody je zabezpečenie zberu a odvozu objemných odpadov na účely ich zhodnotenia alebo zneškodnenia počas kalendárového zberu realizovaného mestskou časťou Bratislava-Petržalka;

* objemný komunálny odpad je zložka komunálneho odpadu, ktorá svojim rozmerom a hmotnosťou nezodpovedá zberným nádobám na zmesový komunálny odpad používaných v rámci systému zberu a neobsahuje nebezpečné časti.

**Článok III.**

**Cena a platobné podmienky**

3.1 Cena za poskytnutie služieb podľa tejto rámcovej dohody je stanovená dohodou vo výške .......... s DPH (ďalej len „zmluvná cena“). Zmluvná cena je stanovená ako súčin jednotkovej ceny vo výške .................s DPH/1ks kontajnera a predpokladaného množstva v rozsahu 600 ks. Jednotková cena je nemenná a záväzná počas trvania rámcovej dohody. Zmluvná cena môže byť upravená iba podľa skutočne realizovaného množstva poskytnutých služieb.

3.2 Jednotková cena podľa bodu 3.1 článku rámcovej dohody zahŕňa všetky náklady, ktoré poskytovateľovi vzniknú s plnením predmetu zákazky počas platnosti rámcovej dohody vrátane dopravných nákladov, prác manipulačných pracovníkov, dovozu a pristavenia kontajnerov, prenájmu kontajnerov, naloženia, odvozu, dočistenia stojiska v deň odvozu kontajnera a následného zhodnotenia, prípadne zneškodnenia odpadu v súlade so zákonom o odpadoch.

3.3 Poskytovateľ berie na vedomie, že podmienky pristavenia kontajnera zvozovou technikou v uliciach mestskej časti Bratislava-Petržalka môžu byť sťažené v dôsledku nedostatku miesta, zaparkovaných automobilov a pod., ako aj berie na vedomie, že v kontajneroch sa môže vyskytnúť aj iný druh odpadu.

3.3 Za vykonané služby poskytovateľ vystaví faktúru jedenkrát mesačne a to za služby vykonané v predchádzajúcom kalendárnom mesiaci. Podkladom pre vystavenie faktúry budú vážne lístky ako doklady o hmotnosti objemného odpadu a spôsobe jeho zhodnotenia, príp. zneškodnenia a protokoly o odovzdaní a prevzatí prác. Kópie vážnych lístkov doručí poskytovateľ na adresu objednávateľa spolu s faktúrou a protokolom o odovzdaní a prevzatí prác. Na vážnom lístku bude uvedený čitateľne názov konkrétnych stanovíšť, z ktorých bol odpad poskytovateľom odvezený.

3.4 Objednávateľ uhradí faktúru podľa Čl. III, bod 3.3 tejto rámcovej dohody v lehote 14 dní od jej doručenia.

**Článok IV.**

**Povinnosti objednávateľa**

4.1 Objednávateľ zašle dodávateľovi písomnú objednávku služieb, doručenú na e-mailovú adresu ........................................, prílohou ktorej bude aktualizovaný harmonogram s uvedenými dátumami pristavenia a odvozu kontajnerov a to najneskôr 7 dní pred začiatkom termínu pristavovania kontajnerov. Poskytovateľ sa zaväzuje každú objednávku objednávateľa písomne potvrdiť prostredníctvom e-mailovej správy doručenej na adresu ..........................................a to najneskôr v nasledujúci pracovný deň.

4.2 Objednávateľ je oprávnený aktualizovať harmonogram podľa svojich aktuálnych potrieb, a ak takáto skutočnosť nastane, ohlási to poskytovateľovi služby (poštou alebo elektronicky prostredníctvom e-mailu), najneskôr 1 pracovný deň pred požadovaným dňom pristavenia kontajneru.

4.3 Objednávateľ je oprávnený stornovať objednávku doručenú poskytovateľovi do .............dní od doručenia objednávky poskytovateľovi.

**Článok V.**

**Povinnosti poskytovateľa**

5.2 Poskytovateľ sa zaväzuje pristaviť kontajnery (s objemom minimálne 7 m³) na dohodnuté miesto a v dohodnutom termíne. V prípade, že v deň pristavenia kontajneru nebude možné z určitých dôvodov pristaviť na vopred dohodnuté miesto, poskytovateľ zabezpečí jeho pristavenie na inom vhodnom mieste v blízkosti pôvodného miesta, o čom upovedomí objednávateľa telefonicky.

5.3 Počet pristavených kontajnerov v jednom týždni: 10 ks naraz

5.4 Pristavenie kontajnerov bude v dohodnutý deň do 12:00, odvoz kontajnerov o 2 dni, najneskôr však do 12:00.

5.5 Poskytovateľ je povinný vykonať odvoz kontajnera 2. nasledujúci pracovný deň odo dňa jeho pristavenia a zabezpečiť zhodnotenie odpadu, prípadne jeho zneškodnenie v súlade so zákonom o odpadoch.

5.6 Poskytovateľ je povinný v dňoch odvozu kontajnerov odstrániť znečistenie na stanovištiach bez ohľadu na to, ako k znečisteniu došlo. Ak odpad umiestnený mimo kontajnera pri jeho odvoze nebude možné umiestniť do tohto kontajnera z dôvodu naplnenia jeho kapacity, poskytovateľ plný kontajner odvezie a vykoná dočistenie stanovišťa ešte v deň odvozu kontajnerov. O potrebe dočistenia konkrétneho stanovišťa poskytovateľ upovedomí telefonicky objednávateľa. Dokladom o hmotnosti odpadu z dočistenia stanovíšť v deň odvozu kontajnerov bude vážny lístok. Odovzdávanie a preberanie služieb sa bude zabezpečovať oprávnenými pracovníkmi menovanými poskytovateľom a objednávateľom na základe protokolov o odovzdaní a prevzatí prác podpísaných oprávnenými zástupcami oboch zmluvných strán.

5.7 Poskytovateľ je povinný zaraďovať jednotlivé zložky komunálneho odpadu, s ktorými nakladá, podľa osobitného predpisu (Vyhláška Ministerstva životného prostredia SR č. 365/2015 Z. z., ktorou sa ustanovuje Katalóg odpadov v platnom znení), viesť a uchovávať evidenciu o množstve prijatých zložiek komunálneho odpadu, spôsobe zhodnotenia, prípadne zneškodnenia odpadu, s ktorým nakladá a zasielať vyplnené Hlásenie o vzniku odpadu a nakladaní s ním spolu s Evidenčnými listami odpadu na adresu objednávateľa jedenkrát mesačne do piateho (5) dňa mesiaca nasledujúceho po uplynutí mesiaca, v ktorom bola služba vykonaná.

5.8 Poskytovateľ je povinný byť poistený v súvislosti s vykonávaním predmetu tejto zmluvy platnou poistnou zmluvou na poistenie svojej zodpovednosti za škodu počas platnosti tejto rámcovej dohody.

5.9 Poskytovateľ je povinný zabezpečiť predmetné služby v súlade so všeobecne záväznými právnymi predpismi a touto rámcovou dohodou.

5.10Poskytovateľ zodpovedá za škodu, ktorá vznikne objednávateľovi alebo tretej osobe v dôsledku plnenia predmetu tejto rámcovej dohody. Prípadné požiadavky na náhradu škody zo strany tretích osôb bude poskytovateľ riešiť vo vlastnom mene a bez účasti objednávateľa.

**Článok VI.**

**Zmluvné pokuty**

6.1 V prípade, že poskytovateľ nedodrží termín na odvoz veľkokapacitného kontajnera alebo stanovište nedočistí, má objednávateľ nárok na zmluvnú pokutu voči poskytovateľovi vo výške 500,- € za každý, aj začatý deň omeškania s odvozom odpadu.

6.2 V prípade, ak poskytovateľ poruší povinnosti podľa čl. V rámcovej dohody s výnimkou povinností uvedených v bode 6.1 tohto článku rámcovej dohody, je objednávateľ oprávnený požadovať od poskytovateľa pokuty vo výške 200,-€ za každé jednotlivé porušenie povinností pristaviť kontajner s dohodnutým objemom alebo v dohodnutom počte podľa bodov 5.2. a 5.3. alebo porušenie povinností podľa bodu 5.7. článku V rámcovej dohody.

6.3 Zmluvná pokuta je splatná do 14 kalendárnych dní po tom, čo bude písomná výzva na jej úhradu doručená poskytovateľovi. Zmluvná pokuta môže vyť uložená aj opakovane. Zaplatením zmluvnej pokuty nie je dotknutá povinnosť poskytovateľa zabezpečená zmluvnou pokutou. Zaplatením zmluvnej pokuty podľa tejto zmluvy nie je dotknuté právo objednávateľa na náhradu škody spôsobenej porušením povinnosti, pre prípad porušenia ktorej bola dohodnutá, pričom náhrada škody môže byť uplatňovaná objednávateľom voči poskytovateľovi v plnej výške a to aj v prípade, ak zmluvná pokuta prevyšuje výšku škody.

**Článok VII.**

**Záverečné ustanovenia**

7.1.Táto rámcová dohoda sa uzatvára na dobu určitú a to na 24 mesiacov odo dňa nadobudnutia účinnosti tejto rámcovej dohody alebo do vyčerpania zmluvnej ceny, podľa toho, ktorá z uvedených skutočností nastane skôr. Túto rámcovú dohodu možno vypovedať písomnou formou s trojmesačnou výpovednou lehotou. Výpoveď začína plynúť prvým dňom mesiaca nesledujúceho po doručení výpovede druhej zmluvnej strane.

7.2 Zmeny tejto rámcovej dohode môžu vykonať obidve zmluvné strany len po vzájomnej dohode písomnou formou.

* 1. Právne vzťahy touto rámcovou dohodou výslovne neupravené sa riadia príslušnými platnými slovenskými právnymi predpismi, najmä zákonom č. 513/1991 Zb. Obchodný zákonník v znení neskorších predpisov.
	2. Ak nie je možné adresátovi doručiť zásielku zaslanú poštou na adresu sídla (miesta podnikania), písomnosť sa považuje za doručenú okamihom doručenia oznámenia o neprevzatí zásielky adresátom v odbernej lehote. Ak adresát bezdôvodne odoprie zásielku prijať, je zásielka doručená dňom, keď jej prijatie bolo odmietnuté.

7.5 Rámcová dohoda je vyhotovená v šiestich identických rovnopisoch, pre objednávateľa 4 rovnopisy a pre poskytovateľa 2 rovnopisy.

7.6 Rámcová dohoda nadobúda platnosť dňom podpisu obidvoma zmluvnými stranami a účinnosť deň nasledujúci po dni jej zverejnení na webovej stránke objednávateľa.

7.7 Zmluvné strany prehlasujú, že si rámcovú dohodu riadne prečítali, jej obsahu porozumeli, s jej obsahom súhlasia bez výhrad a na znak tohto súhlasu ju vlastnoručne podpisujú.

V Bratislave dňa..................................................

........................................................... .............................................................

 Ján Hrčka

 starosta